PATVIRTINTA

Biržų rajono savivaldybės administracijos

direktoriaus 2022 m. gegužės 26 d.

įsakymu Nr. A-498

**BIRŽŲ RAJONO SAVIVALDYBĖS NEFORMALIOJO VAIKŲ ŠVIETIMO PROGRAMŲ STEBĖSENOS TVARKOS APRAŠAS**

**I SKYRIUS**

**BENDROSIOS NUOSTATOS**

1. Biržų rajono savivaldybės neformaliojo vaikų švietimo programų stebėsenos tvarkos aprašas (toliau – Tvarkos aprašas) nustato Neformaliojo vaikų švietimo (toliau – NVŠ) programos įgyvendinimo kokybės stebėsenos (toliau – stebėsena) paskirtį, uždavinius, vykdymo būdus, stebėsenos organizavimą, stebėseną atliekančių darbuotojų teises, pareigas ir atsakomybę.
2. Apraše vartojamos sąvokos suprantamos taip, kaip jos apibrėžtos Lietuvos Respublikos švietimo įstatyme, Lietuvos Respublikos biudžeto sandaros įstatyme ir kituose teisės aktuose NVŠ reguliavimo srityje.

**II SKYRIUS**

**STEBĖSENOS PASKIRTIS IR UŽDAVINIAI**

2. Stebėsenos paskirtis – atlikti NVŠ programų stebėseną ir (į)vertinti jų įgyvendinimo kokybę, siekiant gerinti NVŠ teikėjų (toliau – teikėjai) ugdymo paslaugas.

3. Stebėsenos uždaviniai:

3.1. stebėti, analizuoti ir vertinti su NVŠ programų įgyvendinimu susijusius duomenis, NVŠ programų įgyvendinimą ir jų atitiktį akredituotai NVŠ programai ir kitiems NVŠ reglamentuojantiems dokumentams;

3.2. teikti metodinę ir informacinę švietimo pagalbą teikėjams;

3.3. pateikti suinteresuotoms šalims apibendrintą informaciją apie NVŠ programų įgyvendinimo kokybę.

**III SKYRIUS**

**STEBĖSENOS ORGANIZAVIMAS IR VYKDYMAS**

4. Stebėseną vykdo Biržų rajono savivaldybės (toliau – Savivaldybė) administracijos Švietimo, kultūros ir sporto skyriaus specialistai, atsakingi už NVŠ įgyvendinimą.

5. Stebėsena vykdoma pagal šiuos rodiklius:

5.1. analizuojant NVŠ teikėjo programos įgyvendinimo dokumentus;

5.2. stebint, kaip NVŠ programa įgyvendinama vykdymo vietoje.

6. NVŠ programų stebėjimo būdai:

6.1. kontaktinis;

6.2. nuotolinis.

7. NVŠ programos stebimos:

7.1. atsitiktinai pasirinkus;

7.2. gavus neigiamus atsiliepimus apie teikėją ar NVŠ programą.

8. Stebėsena vykdoma:

8.1. analizuojant ir vertinant teikėjo pateiktus NVŠ programos įgyvendinimo duomenis:

8.1.1. analizuojant ir vertinant sutartis, sudarytas tarp mokinių tėvų (globėjų ir rūpintojų) ir teikėjo;

8.1.2. tikrinant NVŠ programoje dalyvaujančių vaikų lankomumo žurnalą, kuriame turi būti nurodytas vaikų lankomumas, konkretus užsiėmimo vykdymo laikas, valandų skaičius, veikla;

8.1.3. analizuojant NVŠ programos organizavimo informaciją, susijusią su NVŠ programos įgyvendinimu (viešinamą informaciją interneto erdvėje apie programos eigą, programos įgyvendinimo pasiektus rezultatus ir kt.);

8.1.4. analizuojant kitą informaciją, susijusią su NVŠ programos įgyvendinimu, kuri nurodyta sutartyje, sudarytoje tarp Biržų rajono savivaldybės administracijos direktoriaus ir teikėjo;

8.1.5. stebint teikėjo NVŠ programos įgyvendinimą, vietoje vertinama NVŠ programos atitiktis teikėjo paraiškoje ir užsiėmimų grafike nurodytai (deklaruotai) informacijai apie programą;

8.1.6. stebint, ar saugi ir sveika ugdymosi aplinka;

8.1.7. stebint ar NVŠ programos veiklų vieta ir tvarkaraščiai nurodyti portale emokykla.lt ir / ar atitinka stebėsenos metu vykdomų veiklų vietą ir laiką.

9. NVŠ programų stebėsenos rezultatai fiksuojami Neformaliojo vaikų švietimo programos stebėsenos formoje (priedas) ir su jais supažindinamas teikėjas.

10. Stebėsenos metu nustatyti trūkumai ar neatitikimai apsvarstomi Biržų rajono savivaldybės administracijos direktoriaus įsakymu sudarytos NVŠ programų vertinimo komisijos (toliau – Komisijos) posėdyje. Nustačius pažeidimus, Komisija siūlo Biržų rajono savivaldybės administracijos direktoriui priimti atitinkamą sprendimą dėl tolesnio programos vykdymo.

11. Teikėjų stebėsenos rezultatai gali būti pateikti Neformaliojo vaikų švietimo programų vertinimo komisijai teikėjui pateikus NVŠ programą akreditacijai.

12. Iš gyventojų gauti skundai dėl NVŠ programų įgyvendinimo nagrinėjami Lietuvos Respublikos teisės aktų nustatyta tvarka.

**IV SKYRIUS**

**STEBĖTOJŲ TEISĖS, PAREIGOS IR ATSAKOMYBĖ**

13. NVŠ programų stebėtojai, vykdydami savo funkcijas, turi teisę:

13.1. pagal savo kompetenciją konsultuoti NVŠ programą įgyvendinančius asmenis;

13.2. lankytis NVŠ programos įgyvendinimo vietose, stebėti ugdymo procesą, ugdytojų darbą;

13.3. daryti išvadas, teikti rekomendacijas;

13.4. siūlyti teikėjams galimus probleminių klausimų sprendimų būdus;

13.5. teikėjui trukdant stebėtojui atlikti jo pareigas, siūlyti stabdyti veiklų finansavimą.

14. NVŠ programų stebėtojas, vykdydamas savo funkcijas:

14.1. turi vadovautis etiškumo, teisingumo ir geranoriškumo principais;

14.2. iškilus sudėtingai situacijai, tirti ją atsakingai, renkant informaciją iš kelių patikimų šaltinių;

14.3. stebėseną vykdyti netrikdant teikėjų tiesioginio darbo arba NVŠ užsiėmimo proceso;

14.4. neviešinti stebėsenos metu gautos informacijos tiek, kiek to reikalauja situacijos sprendimas;

14.5 stebėseną vykdyti kiek įmanoma tobulinant teikėjų įgyvendinamų NVŠ programų kokybę.

**V SKYRIUS**

**BAIGIAMOSIOS NUOSTATOS**

15. Tvarkos aprašas gali būti keičiamas, pildomas ar pripažįstamas netekusiu galios Savivaldybės administracijos direktoriaus įsakymu.

\_\_\_\_\_\_\_\_\_\_\_\_\_

Biržų rajono savivaldybės

Neformaliojo vaikų švietimo programų

stebėsenos tvarkos aprašo

priedas

**(Neformaliojo vaikų švietimo programos stebėsenos forma)**

|  |  |
| --- | --- |
| NVŠ teikėjas |  |
| Programos pavadinimas ir NŠPR kodas |  |
| Užsiėmimo lankymo data ir laikas |  |
| Užsiėmimo vykdymo vieta |  |
| Vaikų skaičius programoje fiksuotas patikrinimo dieną (*mokinių registre*) |  |
| Vaikų skaičius grupėje stebėsenos vykdymo dieną |  |
| Stebėjimo tipas (pabraukti): neplaninis pagal skundą | |
| Stebėjimo būdas (pabraukti): kontaktinis nuotolinis | |

|  |  |  |  |
| --- | --- | --- | --- |
| **Vertinimo rodiklis** | **Yra / atitinka** | **Nėra / neatitinka** | **Pastabos** |
| Sutartys su vaikais / tėvais |  |  |  |
| Užsiėmimų grafikas (emokykla.lt) |  |  |  |
| Užsiėmimo laiko atitiktis |  |  |  |
| Vaikų lankomumo žurnalas |  |  |  |
| Saugi ir sveika ugdymosi aplinka |  |  |  |
| Tinkamos ugdymo priemonės |  |  |  |
| Ugdytinių amžius grupė  (1–4 kl.; 5–8 kl.; 9–12 kl.) |  |  |  |
| Užsiėmimą vedantis asmuo atitinka išsilavinimui keliamus reikalavimus |  |  |  |
| Finansinės ataskaitos |  |  |  |
| Veiklos ataskaitos |  |  |  |
| Programos viešinimas |  |  |  |
| Kiti dokumentai pagal poreikį (pvz., nuomos, panaudos sutartys ir pan.) |  |  |  |

|  |
| --- |
| **Veiklos apibūdinimas** |
|  |

**Išvada apie stebėtą užsiėmimą**

|  |  |
| --- | --- |
| Pastabos / pažeidimai |  |
| Bendras programos vertinimas | l. gerai gerai patenkinamai nepatenkinamai  **○ ○ ○ ○** |
| Siūlymai, rekomendacijos NVŠ teikėjui |  |

**NVŠ mokytojas:**

Susipažinau ir *sutinku, nesutinku* (nesutikimo argumentai) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

parašas vardas, pavardė

**Stebėseną vykdė:**

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

parašas pareigos, vardas, pavardė